诸葛亮:刘璋暗弱,张鲁在北,民殷国富而不知存恤,智能之士思得明君。彭羕:仆昔有事於诸侯,以为曹操暴虐,孙权无道,振威闇弱,其惟主公有霸王之器,可与兴业致治,故乃翻然有轻举之志。陈寿:璋才非人雄,而据土乱世,负乘致寇,自然之理,其见夺取,非不幸也。范晔:璋能闭隘养力,守案先图,尚可与时推移,而遽输利器,静受流斥,所谓羊质虎皮,见豹则恐,吁哉!常璩:刘焉器非英杰,图射侥幸;璋才非人雄,据土乱世,其见夺取,陈子以为非不幸也。《益州耆旧传》:璋懦弱多疑,不能党信大臣。张璠:刘璋愚弱而守善言,斯亦宋襄公、徐偃王之徒,未为无道之主也。张松、法正,虽有君臣之义不正,然固以委名附质,进不显陈事势,若韩嵩、(刘光)(刘先)之说刘表,退不告绝奔亡,若陈平、韩信之去项羽,而两端携贰,为谋不忠,罪之次也。叶适:刘璋虽暗懦,然国富民盛,守之以恩,无所得罪也。郝经:焉利本颠,堕剥维城。璋尤庸闇,迁夺犹轻。罗贯中:四海鲸吞百战秋,堪嗟季玉少机谋。当时若听黄、王谏,安得西川属那刘!李清植:焉、璋以枝叶之亲,而阴怀攘窃之志,汉帝既尝收戮其二子,则亦与于叛乱之者数也。毛宗岗:厚为无用之别名,非忠厚之无用,忠厚而不精明之为无用也。刘璋失岂在仁,失在仁而不智耳。蔡东藩:刘璋暗弱,即使不迎刘备,亦未必常能守成;益州不为备有,亦必为曹操所取耳。